Fra på torsdag kan der parkeres gratis i to timer på Aalborg Kommunes p-pladser i centrum op til jul. Man trækker blot sin p-billet på normal vis. Når man tjekker ud, betaler man kun for den tid, der er parkeret ud over de to timer. Det sker helt automatisk på de pladser, der er med i ordningen. Den gratis to timers parkering gælder på p-pladserne Gåsepigen, Urbansgade, Budolfi Plads, Budolfi Kirke, Vesterå, Brandstrupsgade, Rantzausgade og Ågade Torv. Den gratis parkering kommer som en tidlig julegave på grund af alt den ombygning, som finder sted i Aalborg. - Her op til jul synes vi, det er en oplagt lejlighed til at takke både kunder og erhvervsdrivende i midtbyen for deres tålmodighed. Vi håber, at det kan være et lille plaster på såret til gavn og glæde for kunder og detailhandlerne op til jul, siger Hans Henrik Henriksen, der er rådmand i By- og Landskabsforvaltningen i Aalborg Kommune.

Referat:
Fra torsdag 8. til fredag 23. december kan nordjyske bilister parkere gratis, når der skal handles julegaver.